गल्लें-बातें बिच गै तरकालां पेई गेइआं। रुट्टी त्यार होई गेई। थालियें बिच लाई ते शाह् होरें कोरा जवाब देई ओड़ेआ जे ओ ऐ प्रण करियै घरा निकले दा ऐ जे जिन्ना चिर ओ अपने जागतै दी कड़माई नेईं करी लैंदा उन्ने चिर ओ रुट्टी नेईं खांग। कुड़ी आले भलखोई जन गे ते फ्ही बड़ा जिगरा करियै कुड़ी दा बब्ब बोल्लेआ शाह् जी एकड़ी गल्ल ऐ तां साढ़ै गै रिश्ता करी लैओ। शाह् होरें बड़ी खुशी कन्ने हां करी ओड़ी। जे ठीक ऐ जी। बड्डै-बेल्लै लग्ग सुदाई ते ब्याह् जुड़ी गेआ।